Татар мәктәбендә укучы балаларга

татар теленнән мәктәп олимпиадасы өчен биремнәрнең җаваплары

2016-2017 уку елы

4 нче сыйныф

**Максималь балл – *44***

**I. Тестлардан дөрес җавапны билгеләгез.**

1. Калын сузыклардан гына торган мәкальне билгеләгез. ***(2 балл)***

а) Курыккан эт койрыгын кысар.

ә) Батыр үз халкын яклый.

**б) Батырларга юл туры.**

в) Тәвәккәлгә бүре тимәс.

2. Тартык авазлардан гына торган рәтне билгеләгез. ***(2 балл)***

а) [ы], [т], [н], [п], [й], [с];

**ә) [д], [з], [ч], [ф], [х], [й];**

б)[р], [г], [ш], [у], [и], [й];

в) [и], [п], [в], [й], [ү], [ә].

3.Ябык иҗекләрдән генә торган сүзләр күрсәтелгән рәтне билгеләгез. ***(2 балл)***

а) таш, кабак, билге;

ә) кыяр, чөгендер, дүрт;

б) китап, дәфтәр, өстәл;

**в) туфрак, өстәл, кул.**

4. ***Чикләвекләр*** сүзенең тамыры дөрес күрсәтелгән рәтне билгеләгез. ***(2 балл)***

а) чи;

ә) чик;

б) чиклә;

**в) чикләвек.**

5. Антоним парлар дөрес күрсәтелгән рәтне билгеләгез. ***(2 балл)***

а)**юмарт – саран, авыр – җиңел;**

ә)кыйбат – арзан, таза – юан;

б)начар – яхшы, зур – биек;

в) коры – юеш, акыллы – белемле.

6. Күчерелмә мәгънәдәге сүзе булган җөмләне билгеләгез. ***(2 балл)***

а) Безнең якларда урманнар бик күп.

ә)**Туйганчы көмеш чишмә суын эчтек.**

б)Койма буйларында үскән ромашка чәчәкләрен җыйдым.

в) Без кышкы урманны яратабыз.

7. Калын хәрефләр белән бирелгән исемнәрнең килешен билгеләгез. ***(2 балл)***

*Кул* ***кулны*** *юар, ике кул* ***битне*** *юар.* (Мәкаль)

а) баш килеш;

**ә) төшем килеше;**

б) чыгыш килеше;

в) урын-вакыт килеше.

8.Артыклык дәрәҗәсендәге сыйфат кулланылган җөмләне билгеләгез. ***(2 балл)***

а) Зур елгалар вак чишмәләрдән башлана бит. (М.Хуҗин);

ә) Көчле җил кузгалды, һәм яңгыр ява башлады. (Г.Галиев);

б) Кояш, элеккедән дә матуррак булып, болыт астыннан килеп чыкты. (Г.Бакир):

**в) Малай чәчәккә иелде, бик зур саклык белән аны учына алды. (М.Ханнанов).**

9. Киләчәк заман хикәя фигыльнең беренче төре кулланылган җөмләне билгеләгез. ***(2 балл)***

а)**Галим уйлар, надан ышаныр. (Мәкаль);**

ә)Сандугач үз җирендә сайрый. (Мәкаль);

б) Кеше кешесез яшәми. (Мәкаль);

в) Без иртәгә иптәшләребез белән экскурсиягә барачакбыз.

10. Кисәкчәләрдән генә торган рәтне билгеләгез. ***(2 балл)***

а) шикелле, өчен, кадәр, чаклы;

ә) -кылт/-келт, -кылтым/-келтем, -сыл/-сел, -су;

**б) ич, үк, кенә, иң, һич;**

в) -лы/-ле, -даш/-дәш, -чан/-чән, -гы/-ге.

11. Җәенке җөмләне билгеләгез. ***(2 балл)***

а) Әтием – төзүче.

ә) Көн җылы.

б) Әтием, әнием – укытучылар.

**в) Җылы көнне без рәхәтләнеп укыйбыз.**

12.Җөмләнең төрен билгеләгез. ***(2 балл)***

*Никадәр изге, никадәр кадерле ул Туган ил!* (Р.Төхфәтуллин)

а) хикәя;

ә) боеру;

**б) тойгылы;**

в) сорау.

**II. Теоретик бирем.**

Зат алмашлыклары турында языгыз. ***Ул*** алмашлыгын килешләр белән төрләндерегез. ***(10 балл)***

Б.к. ул

И.к. аның

Ю.к. аңа

Т.к. аны

Ч.к. аннан

У.-в.к. анда

**III. Иҗади бирем. *(10 балл)***

Тырышкан табар, ташка кадак кагар.